
**Recikliranje plastike – izrada hranilice za ptice**





**Materijal :**

-plastična boca/plastični kanistar

-plastične žlice/kuhače/drvene bojice/grančice

-čavlić/škarice za nokte

-vezica/tanje uže

-sjemenke za ptice

- čajna žličica

**Upute :**

Pripremite sav potreban materijal i stavite ga na stol gdje ste planirali rad. Uzmite svaki predmet u ruke, imenujte ga i pokažite djetetu (neka dijete imenuje materijal). Objasnite djetetu da ćete od tog materijala napraviti hranilicu za ptice – mjesto gdje će ptice moći sjesti i jesti sjemenke. Pogledajte video s uputama (<https://www.youtube.com/watch?v=7yV6V6rtpyc> , <https://www.youtube.com/watch?v=2RwLV1_tx4E>) dva puta te još jednom objasnite djetetu cijeli postupak riječima.

Cijelu aktivnost provedite zajedno s djetetom objašnjavajući riječima postupak dok vi radite (objašnjavajte što trenutno radite, a svaki idući korak u aktivnosti najavite) te dajte kratke i jasne upute riječima (što dijete treba uzeti i dodati vam, gdje treba staviti, npr. dodaj mi škarice, stavi žlicu kroz ovu rupu i sl.) te pokazujte prstima i pokažite vi sami postupak djetetu, a dijete neka pokuša ponoviti što ste mu pokazali.

**Koraci u aktivnosti koje moraju napraviti roditelji :**

* pripremite potreban materijal
* izbušite 4-6 rupa škaricama/čavlićem na plastičnoj boci

**Koraci u aktivnosti koje mogu napraviti djeca :**

* staviti plastičnu žlicu/kuhaču/grančicu kroz rupe na plastičnoj boci
* napuniti plastičnu bocu sjemenkama (čajnom žlicom dijete može grabiti i sipati hranu u plastičnu bocu, ili grabiti sjemenke šakom i polako ispuštati sjemenke u bocu )
* zavezati uže/vezicu oko boce (malo ispod čepa)
* objesiti hranilicu na nižu granu neke voćke u dvorištu